Vetrarhlaup Hlaupahéranna hafa verið haldin í sex ár . Hlaupahérar eru óformlegur félagsskapur hlaupara á Fljótsdalshéraði sem " starfað " hefur í u.þ.b. sex ár . Engin félagaskrá er til en fyrir tveimur árum var stofnaður hópur á fésbókinni í nafni Hlaupahéra og þangað inn geta áhugasamir skráð sig og fylgst með því sem hlauparar á svæðinu eru að gera . Misjafn bakgrunnur en sameiginleg markmiðUm 100 manns eru meðlimir í þessum hópi og er það fólk á öllum aldri , þeir elstu rúmlega sextugir . Mjög misjafnt er hvaða bakgrunn hlauparar í hópnum hafa en flestir höfðu hreyft sig reglulega áður en þeir hófu að hlaupa og er markmiðið fyrst og fremst að stunda holla hreyfingu í góðum félagsskap . Frá upphafi hafa verið gefnir út fastir hlaupatímar þrisvar í viku frá september og fram í maí ; á mánudögum og miðvikudögum kl. 17:15 og á laugardögum kl. 10 . Yfirleitt er hægt að reikna með að hitta á einhvern hlaupara við íþróttahúsið á Egilsstöðum á þessum tímum . Misjafnt hefur verið hvort búið sé að skipuleggja æfingar fyrirfram en með tilkomu fésbókarsíðunnar eru gerðar tillögur að æfingum og hefur fólk svo sniðið þær að sínum þörfum hverju sinni . Lagt er upp með að mánudagsæfingarnar séu styttri og hraðari , á miðvikudögum eru sprettæfingar og interval og á laugardögum eru lengri og rólegri hlaup . Æfingar fara aðallega fram á götum og göngustígum á Egilsstöðum og í Fellabæ en einnig nýtum við skógarstígana í Selskógi eins og kostur er haust og vor og hlaupabrautirnar á Vilhjálmsvelli allan ársins hring . Staðið fyrir hlaupaseríu í sex árSíðustu sex vetur hefur hópurinn staðið fyrir vetrarhlaupasyrpu á Egilsstöðum og er sú sjöunda komin af stað . Nokkrar vaskar konur úr herbúðum Hlaupahéranna hafa haldið utan um skipulag þessara hlaupa og séð um framkvæmd þeirra . Vetrarhlaupasyrpan samanstendur af sex 10 km hlaupum sem fara fram síðasta laugardag í mánuði frá október fram í mars og hefur þátttaka í þeim verið nokkuð góð þó vissulega sé hún misjöfn á milli hlaupa . Þátttaka í hverju hlaupi gefur 1 - 5 stig og eru stigahæstu einstaklingarnir verðlaunaðir í lok tímabilsins . Keppt er bæði í karla - og kvennaflokkum og tveimur aldursflokkum hjá hvoru kyni . Dagsetningar fyrir næstu hlaup eru eftirfarandi : 31. desember , 31. janúar , 28. febrúar og 28. mars . Hlaupin hefjast við íþróttahúsið á Egilsstöðum kl. 11 nema á gamlársdag kl. 10 , skráning fer fram á staðnum hálftíma fyrir hlaup . Þátttökugjald er 1000 kr. í hvert hlaup og er létt hressing og aðgangur að sundlauginni eftir hlaup innifalið . Vegleg útdráttarverðlaun eru svo dregin út að loknu hverju hlaupi . Ekki er mikið um að fólk hittist utan æfingatíma , nema þá í vetrarhlaupunum , en að loknu síðasta hlaupi hverrar syrpu er boðað til lokahófs þar sem verðlaun og viðurkenningar eru veittar . Sú hefð hefur þó skapast að hittast að morgni aðfangadags og hlaupa saman í rólegheitum um götur bæjarins og njóta jólaljósanna . Vaskar konur í hópi " héranna " halda utan um hlaupaseríuna . Allir hvattir til að mæta , jafnt heimamenn , aðkomumenn og ferðalangarAlltaf er eitthvað um að hlauparar á svæðinu taki þátt í keppnishlaupum innanlands og utan . Nær eingöngu er um einstaklingsframtak að ræða þó svo að hópurinn styðji við og fylgist með sínu fólki í æfingaferlinu og þegar í keppni er komið . Fólk úr okkar hópi hefur tekið þátt í IronMan , Landvættinum , Laugavegs-hlaupinu , öllum vegalengdum í Jökulsárhlaupinu , í Reykjavíkurmaraþoninu og heilum og hálfum maraþonhlaupum víða í Evrópu svo eitthvað sé nefnt . Hlauparar sem leið eiga um Egilsstaði eru hjartanlega velkomnir að hlaupa með okkur og eins hvetjum við áhugasama heimamenn til að slást í hópinn , sama hvar þeir eru staddir á hlaupferlinum .